CELEX: 62016CN0228
Language: sk
Date: 2016-04-22 00:00:00
Title: Vec C-228/16 P: Odvolanie podané 22. apríla 2016: Dimosia Epicheirisi Ilektrismou AE (DEI) proti uzneseniu Všeobecného súdu (štvrtá komora) z 9. februára 2016 vo veci T-639/14, Dimosia Epicheirisi Ilektrismou AE (DEI)/Európska komisia

13.6.2016   
            
            
               SK
            
            
               Úradný vestník Európskej únie
            
            
               C 211/39
            
         
      Odvolanie podané 22. apríla 2016: Dimosia Epicheirisi Ilektrismou AE (DEI) proti uzneseniu Všeobecného súdu (štvrtá komora) z 9. februára 2016 vo veci T-639/14, Dimosia Epicheirisi Ilektrismou AE (DEI)/Európska komisia
      (Vec C-228/16 P)
      (2016/C 211/50)
      Jazyk konania: gréčtina
      
         Účastníci konania
      
      
         Odvolateľka: Dimosia Epicheirisi Ilektrismou AE (DEI) (v zastúpení: Efthymios Bourtzalas, Anargyros Oikonomou, Efstathia Salaka, Charalampos Synodinos, Charisios Tagaras, Denis Waelbroeck, avocats)
      
         Ďalší účastník konania: Európska komisia
      
         Návrhy
      
      
                  —
               
               
                  zrušiť napadnuté uznesenie,
               
            
                  —
               
               
                  vrátiť vec Všeobecnému súdu na ďalšie konanie, aby rozhodol o návrhoch odvolateľky na zrušenie napadnutého aktu z 12. júna 2014,
               
            
                  —
               
               
                  zaviazať odporkyňu na náhradu všetkých trov prvostupňového konania, ako aj konania o odvolaní.
               
            
         Dôvody a hlavné tvrdenia
      
      Odvolateľka tvrdí, že napadnuté uznesenie vychádza zo závažného nesprávneho právneho posúdenia a musí sa zrušiť z týchto dôvodov:
      
                  1.
               
               
                  zjavné nesprávne právne posúdenie a nedostatok odôvodnenia, pokiaľ sa Všeobecný súd domnieval, že konanie T-639/14 sa stalo bezpredmetným, keďže toto posúdenie vychádza zo skutočnosti, že napadnutý akt bol nahradený aktom Komisie z 25. marca 2015;
               
            
                  2.
               
               
                  porušenie zásad riadnej správy vecí verejných, právnej istoty a účinnej súdnej ochrany, pokiaľ Všeobecný súd dospel k záveru, že napadnutý akt bol nahradený aktom Komisie z 25. marca 2015;
               
            
                  3.
               
               
                  zjavné nesprávne právne posúdenie pri výklade a uplatnení zásady zákonnosti aktov inštitúcií Únie;
               
            
                  4.
               
               
                  skreslenie skutkových okolností a porušenie práva byť vypočutý, pokiaľ sa Všeobecný súd domnieval, že odôvodnenie napadnutého aktu „nijako neuvádza štátny pôvod prípadnej pomoci tvorenej rozhodcovským rozsudkom“ a zjavne nesprávne posúdenie, pokiaľ sa Všeobecný súd domnieval, že právne vady, ktorými je podľa DEI postihnutý napadnutý akt, „[budú] zjavne predmetom posúdenia v rámci žaloby o neplatnosť podanej proti rozhodnutiu z 25. marca 2015 vo veci T-352/15“;
               
            
                  5.
               
               
                  skreslenie argumentácie DEI, pokiaľ ide o kritériá, na základe ktorých bolo alebo nebolo potrebné dospieť k záveru o zastavení konania o žalobe v súvislosti so sťažnosťou z roku 2012 a zjavne nesprávne právne posúdenie, pokiaľ Všeobecný súd rozhodol, že Komisia rozhodnutím z 25. marca 2015„implicitne“ zamietla sťažnosť z roku 2012, a
               
            
                  6.
               
               
                  zjavne nesprávne právne posúdenie a zjavne nesprávne posúdenie, pokiaľ Všeobecný súd rozhodol, že každý účastník znáša svoje vlastné trovy konania.